Курск

Курск () — горад (з 1779 года) у Расіі, адміністрацыйны цэнтр Курскай вобласці. Насельніцтва 406,4 тыс. чалавек (2005). Размешчаны на берагах Сейма і яго прытока Тускара.

 Гісторыя 
Заснаваны ў 10 ст., упершыню згадваецца пад 1032 годам (патэрык Пячэрскі) і 1095 годам (Лаўрэнцеўскі летапіс). Быў крэпасцю Кіеўскай Русі. Падчас татара-мангольскага нашэсця ў 1238 годзе быў разбураны, у 14 ст. захоплены войскамі ВКЛ. У 1508 годзе ўвайшоў у склад Маскоўскай дзяржавы. З канца 16 ст. Курская крэпасць была адным з апорных пунктаў абароны ад крымскіх татар. У 1648 годзе ў Курску адбылося буйное паўстанне. У 18 ст. страціў ваеннае значэнне, стаў гандлёвым горадам. З 1780 года — цэнтр намесніцтва, з 1797 года — губернскі горад. З 13 чэрвеня 1934 года — абласны цэнтр. З 3 лістапада 1941 па 8 лютага 1943 быў акупаваны нямецкімі войскамі.

 Насельніцтва 

 Прамысловасць 
Курск — буйны прамысловы цэнтр, у горадзе развіта электратэхнічная прамысловасць, прыбора- і станкабудаванне, вытворчасць машын і абсталявання для аграрнага сектара, харчовай і перапрацоўчай прамысловасці, вытворчасць гандлёвага абсталявання, падшыпнікаў і акумулятараў, Вытворчасць хімічных валокнаў і гуматэхнічных вырабаў, мэблі, вытворчасць лекаў, харчовая прамысловасць і іншага, энергетычныя прадпрыемствы горада — Курская ЦЭЦ-1, Курская ЦЭЦ-4 і Курская ЦЭЦ СЗР.

 Буйнейшыя прамысловыя прадпрыемствы горада Курска 

 ААТ «Авіяаўтаматыка імя У. У. Тарасава» (завод «Прыбор»)
 Курская падшыпнікавая кампанія «АПЗ-20»
 Курскі завод ККД
 Курскі завод «Акумулятар»
 ТАА «Курскхімвалакно»
 ААТ «Курскрэзінатэхніка»
 АТ «Электраагрэгат»
 Курскі завод будаўнічых канструкцый
 ТАА «Фармстандарт-Лексредства»
 ТАА «Спецтэхналогія-Агра»
 ААТ «Курскі электраапаратны завод» (КЭАЗ)
 ЗАТ «Лічмаш»
 ТАА НВА «Кампазіт»

 Адукацыя і культура 
 Курскі дзяржаўны медыцынскі ўніверсітэт

 Вядомыя асобы 
 Барыс Сяргеевіч Косціч (1951—2025) — беларускі архітэктар.
 Альберт Паўловіч (1875—1951) — беларускі паэт-гумарыст.
 Аляксандр Уладзіміравіч Паветкін (нар. 1979) — баксёр.
 Мікалай Мікалаевіч Сідарэнка (1905—1980) — паэт і перакладчык.
 Вера Міхайлаўна Слабадзянюк (нар. 1938) — беларуская спартсменка (парашутны спорт).
 Уладзімір Іванавіч Слаўкоў (1926—1995) — беларускі акцёр.
 Алег Конанаў (нар. 1966) — футбольны трэнер.

 Гарады-пабрацімы 

 Літаратура 


 Спасылкі 

 Афіцыйны сайт адміністрацыі Курска  

Катэгорыя:Гарады Курскай вобласці